Vážený zamestnávateľ,

dovoľujeme si upriamiť pozornosť na niektoré časti **§ 23b** zákona č. 5/2004 Z.z. o službách zamestnanosti a o zmene a doplnení niektorých zákonov, v zmysle ktorých:

**ods. 2:**

*Zamestnávateľ je povinný písomne informovať úrad o nástupe do zamestnania a o skončení zamestnania občana členského štátu Európskej únie, jeho rodinných príslušníkov a štátneho príslušníka tretej krajiny* ***do siedmich pracovných dní odo dňa nástupu*** *do zamestnania* ***a******do******siedmich pracovných dní odo dňa skončenia*** *zamestnania; ak ide o štátneho príslušníka tretej krajiny, ktorý je držiteľom modrej karty, túto povinnosť plní zamestnávateľ vo vzťahu k ústrediu. Ak ide o zamestnávanie štátneho príslušníka tretej krajiny, zamestnávateľ je povinný k informáciám podľa prvej vety priložiť kópiu pracovnej zmluvy. Ak ide o zamestnávanie štátneho príslušníka tretej krajiny podľa*[*§ 21 ods. 1 písm. f)*](https://www.slov-lex.sk/pravne-predpisy/SK/ZZ/2004/5/#paragraf-21.odsek-1.pismeno-f)*, zamestnávateľ je povinný k informáciám podľa prvej vety priložiť kópiu pracovnej zmluvy alebo dohody o práci vykonávanej mimo pracovného pomeru.*

**ods. 6**:

*Zamestnávateľ, ktorý zamestnáva občana členského štátu Európskej únie, jeho rodinných príslušníkov, rodinných príslušníkov občana Slovenskej republiky alebo štátneho príslušníka tretej krajiny podľa*[*§ 23a*](https://www.slov-lex.sk/pravne-predpisy/SK/ZZ/2004/5/#paragraf-23a)*, poskytuje písomne úradu údaje na formulári, ktorého vzor určí ústredie,* ***najneskôr do siedmich pracovných dní odo dňa nástupu*** *do zamestnania a najneskôr do* ***siedmich pracovných dní odo dňa skončenia*** *zamestnania. Prílohou k formuláru podľa prvej vety je kópia dokladu preukazujúceho splnenie podmienky podľa*[*§ 23a ods. 1.*](https://www.slov-lex.sk/pravne-predpisy/SK/ZZ/2004/5/#paragraf-23a.odsek-1)*Ak ide o zamestnávanie štátneho príslušníka tretej krajiny podľa*[*§ 23a ods. 1 písm. u)*](https://www.slov-lex.sk/pravne-predpisy/SK/ZZ/2004/5/#paragraf-23a.odsek-1.pismeno-u)*, ktorý nepodlieha vízovej povinnosti podľa osobitného predpisu, prílohou k formuláru podľa prvej vety je aj doklad potvrdzujúci zabezpečenie ubytovania, ktoré spĺňa minimálne požiadavky podľa osobitného predpisu, najmenej na obdobie zamestnania. Povinnosť podľa prvej vety má aj informujúca organizácia, ku ktorej sú vyslaní občania členského štátu Európskej únie alebo štátni príslušníci tretej krajiny podľa*[*§ 23a ods. 1 písm. l)*](https://www.slov-lex.sk/pravne-predpisy/SK/ZZ/2004/5/#paragraf-23a.odsek-1.pismeno-l)*,*[*m)*](https://www.slov-lex.sk/pravne-predpisy/SK/ZZ/2004/5/#paragraf-23a.odsek-1.pismeno-m)*,*[*w) až z)*](https://www.slov-lex.sk/pravne-predpisy/SK/ZZ/2004/5/#paragraf-23a.odsek-1.pismeno-w)*, najneskôr* ***do siedmich pracovných dní odo dňa vyslania*** *a najneskôr* ***do siedmich pracovných dní odo dňa skončenia vyslania****.*

**ods. 7:**

*Informujúca organizácia, ku ktorej sú vysielaní štátni príslušníci tretej krajiny podľa*[*§ 22 ods. 10*](https://www.slov-lex.sk/pravne-predpisy/SK/ZZ/2004/5/#paragraf-22.odsek-10)*, je povinná písomne informovať úrad o začiatku vyslania a o skončení vyslania štátneho príslušníka tretej krajiny* ***do siedmich pracovných dní odo dňa vyslania a do siedmich pracovných dní odo dňa skončenia vyslania.***

Ústredie a úrad v prípade porušenia povinnosti podľa § 23b uloží pokutu právnickej osobe alebo fyzickej osobe v zmysle **§ 68a** zákona č. 5/2004 Z.z. o službách zamestnanosti a o zmene a doplnení niektorých zákonov do 100 000 eur.

Pokutu možno uložiť v lehote jedného roka odo dňa, keď sa ústredie a úrad dozvedeli o porušení týchto povinností, najneskôr však do troch rokov odo dňa, keď došlo k porušeniu.